"Re itse se fa moithuti a kgona go : bontsha bokgoni jwa go ipaakanyetsa go kwalela maitlhomo , baamogedi ba tshedimosetso le maemo a a rileng : tlhalosa ditlhokego tsa mefuta e etlhaotsweng ya dithutiso ; lemoga baamogedi ba tshedimosetso ba ba maleba le maitlhomo a a rileng jaaka go anela , tlhalosa , sedimosa , thadisa le go tlhotlheletsa ka botlhale ; lemoga le go tlhalosa mefuta ya ditlhangwa tse di tla tlhagisiwang jaaka tsa boikakanyetsi , tshedimosetso , boitlhamedi , tirisano / bogolaganyi le ditlhangwa tse di dirisang mekgwa e e farologaneng ya tlhaeletsano ; tsaya tshwetso le go dirisa setaele le kagego tse di maleba tsa ditlhangwa ka nonofo ; dira dipatlisiso ka ditlhogo go tswa mo metsweding e e farologaneng a bo a kwala diphitlhelelo ; batla , fitlhelela , tlhopha , rulaganya le go nyalanya tshedimosetso e e maleba go tswa mo metsweding e e farologaneng ; bopa le go rulaganya dikakanyo ka go dirisa ditsela tse di jaaka kgobokanyo ya dintlha , ditshwantsho , lenaane la mafoko a a botlhokwa le papetlana ya thulagano ya dintlha / dikakanyo ; dirisa mefuta e e farologaneng ya didiriswa tse di rileng tsa pono le tse di itlhametsweng ka tshwanelo . "